Ιωάννα Σαραβάνου

Η Ιωάννα Σαραβάνου (1923, Πειραιάς - 2019, Αθήνα) ήταν Ελληνίδα συγγραφέας παιδικών βιβλίων.

Βιογραφία 
Τελείωσε το Πάντειο Πανεπιστήμιο και φοίτησε δύο χρόνια στην Φιλοσοφική Σχολή του Πανεπιστημίου Αθηνών.

Εργάστηκε ως ιδιωτική υπάλληλος.

Εμφανίστηκε στα γράμματα το 1972 με το έργο Η Λουλουδένια κούκλα και άλλα παραμύθια. Ασχολήθηκε με την παιδική λογοτεχνία, κυρίως με το παραμύθι. Έγραψε επίσης θεατρικά έργα και ποιήματα για παιδιά προσχολικής και σχολικής ηλικίας. Έχουν εκδοθεί επίσης τα έργα της: Ο Μωλό, Πέντε Γρηγόρηδες και έξη Σταμάτηδες,  Ήταν κάποτε, Τρία αγριοπερίστερα στην Αθήνα, Οι μπελάδες του μπελά, Παραμύθια κι όνειρα και άλλα παραμύθια, Γκέο Βαγκέο, Ένα κουδούνι θυμάται…, Τα ροζ παπουτσάκια, Έγια μόλα, έγια λέσα, Παίζουμε κουκλοθέατρο?, Ο Θαλασσινός, Κόκος, ο τρίτος καπετάνιος.

Έχει αντλήσει τα θέματα της από την ελληνική και την παγκόσμια πραγματικότητα, τον λαϊκό πολιτισμό και τα ενδιαφέροντα των παιδιών. Τα παραμύθια της έχουν κοινωνικό χαρακτήρα, έντονο συμβολισμό και φαντασία.

Ανέκδοτα έργα της είναι η ποιητική συλλογή Ποιήματα για παιδιά και θεατρικά έργα/θεατρικές διασκευές. Επίσης συμμετείχε σε συλλογικά έργα. Τιμήθηκε με διακρίσεις από τον Κύκλο Ελληνικού Παιδικού Βιβλίου.

Πολλά παραμύθια της έχουν μεταδοθεί από το ραδιοφωνικό σταθμό ΕΡΤ1 (Ώρα του παιδιού), όπως το Λαίμαργο καβουράκι , Ο Τοτός και η Τιτή , Η κούκλα της Αννέτας, από την τηλεφωνική εκπομπή «Γαλάζια Γραμμή» του Εθνικού κέντρου Βιβλίου, τον ραδιοφωνικό σταθμό  Δράμας ΣΤΑΡ FM και από τον σταθμό της Εκκλησίας Ελλάδος.

Εργογραφία 

 1972, Λουλουδένια κούκλα και άλλα παραμύθια, Δίφρος, Αθήνα,
 1978, Ο Μωλό, α έκδοση Εκδόσεις των Επτά, Αθήνα, έπαινος Κύκλου Ελληνικού Παιδικού βιβλίου 1976, και β έκδοση Βασδέκη 1988
 1981, Πέντε Γρηγόρηδες και έξη Σταμάτηδες,  Βραβείο Κύκλου Ελληνικού Παιδικού Βιβλίου 1980, Καστανιώτη, Αθήνα
 1984, Ήταν κάποτε, Γ. Β. Βασδέκη, Αθήνα
 1984, Τρία αγριοπερίστερα στην Αθήνα, Σύγχρονη εποχή, Έκδοση β΄, Αθήνα, 56 σ..(Α' έκδοση: Σύγχρονη Εποχή, Αθήνα, 1984.) Ρωσική έκδοση, Ντέσκαγια Λιτερατούρα, μτφ στα Ρωσικά από Κα Κοσλόφσκαγια, Μόσχα 1989,ISBN 5-08-000534-3
 1986, Οι μπελάδες του μπελά, Γ. Β. Βασδέκη, Έκδοση α΄, Αθήνα, 46 σ.
 1988, Παραμύθια κι όνειρα και άλλα παραμύθια, Ηράκλειτος, Έκδοση α΄, Αθήνα, 72 σ.
 1988, Γκέο Βαγκέο, Καμπανά, Αθήνα, 46 σ.
 1991, Ένα κουδούνι θυμάται…, Γνώση, Έκδοση α΄, Αθήνα, 52 σ., ISBN 960-235-439-9
 1992, Τα ροζ παπουτσάκια, Λωτός, Έκδοση α΄, Αθήνα, 36 σ., ISBN 960-7005-065-01.
 1996, Έγια μόλα, έγια λέσα, Λωτός, Αθήνα
 1989, Παίζουμε κουκλοθέατρο?, Ντουντούμης, Αθήνα, 61 σ., ISBN 960-7837-01-0
 1996, Ο Θαλασσινός, Κόκκινο Άλογο, Αθήνα, ( παραμύθι που περιέχεται στην συλλογή Ήταν κάποτε), ISBN 960-7224-00-1
 1996, Κόκος, ο τρίτος καπετάνιος, Κόκκινο Άλογο, Αθήνα, (παραμύθι που περιέχεται στην συλλογή Οι Μπελάδες του μπελά), ISBN 960-7224-00-3

Πηγές 

 Λεξικό Νεοελληνικής Λογοτεχνίας, Πατάκης, 2007, Αθήνα, σελ. 1971
 Περιοδικό Νέα Εστία, τόμος 107, Αθήνα, 1980, σελ. 698
 Ερευνητικό Πρόγραμμα ΕΠΕΤ-2 Μελέτη, Διδασκαλία και Ανάδειξη της Ελληνικής Παιδικής Λογοτεχνίας (1985-1995) (c) Αθήνα, 1995-1998: Έργα της Ιωάννας Σαραβάνου
 Εθνικό Κέντρο Βιβλίου: Οι αποδέκτες βραβείων, επαίνων και τιμητικών διακρίσεων http://www.ekebi.gr/frontoffice/portal.asp?cpage=RESOURCE&cresrc=3696&cnode=573

Παραπομπές 

Ελληνίδες συγγραφείς